open-index/open-wikipedia-markdown huggingface dataset:
Στραπατσάδα

**Στραπατσάδα** ονομάζεται ένα ελληνικό παραδοσιακό πιάτο, που φτιάχνεται από ντομάτες, αυγά, αλάτι και πιπέρι. Μοιάζει με την ομελέτα, αλλά στη στραπατσάδα είναι χαρακτηριστική η χρήση της ντομάτας. Συναντάται κυρίως στα Επτάνησα, στην Εύβοια, στην Πελοπόννησο και στην Κρήτη όπου είναι εξαιρετικά δημοφιλής το καλοκαίρι. Στη νότια Πελοπόννησο ονομάζεται «καγιανάς» (από το τουρκικό κayagana) και στην Πόλη «μενεμένι». Σε άλλες περιοχές της Ελλάδας ονομάζεται «στραπατσάδα» από την ιταλική λέξη strapazzare που σημαίνει χτυπάω, ή από το ιταλικό uova strapazzate που σημαίνει αυγά χτυπημένα.

Επιπλέον υλικά που μπορούν να προστεθούν στην στραπατσάδα είναι τα λαχανικά, τα μυρωδικά και το τυρί.

Η στραπατσάδα διαφέρει από το σφουγγάτο ως προς τα υλικά που χρησιμοποιούνται. Τα βασικά υλικά στο σφουγγάτο είναι τα κολοκυθάκια ή πατάτες, το ξερό κρεμμύδι, το αλάτι και το πιπέρι. Αντίθετα, η στραπατσάδα περιέχει ντομάτες. Επιπλέον, το σφουγγάτο ως πιάτο αναφέρεται σε ένα κείμενο του 16ου αιώνα, ενώ οι ντομάτες που είναι το βασικό συστατικό της στραπατσάδας ήρθαν στην Ελλάδα μετά το 1818, σε πολύ μικρές καλλιέργειες. Επομένως, το σφουγγάτο προηγείται της στραπατσάδας.

## Παραπομπές


Κατηγορία:Κερκυραϊκή κουζίνα
Κατηγορία:Τρόφιμα με βάση το αβγό
Μαρίγια Σερίφοβιτς

Η **Μαρίγια Σερίφοβιτς** (σερβικά: *Марија Шерифовић*, 14 Νοεμβρίου 1984) είναι τραγουδίστρια από τη Σερβία.

Η μητέρα της είναι γνωστή τραγουδίστρια στη Σερβία, ενώ ο πατέρας της τουρκικής καταγωγής. Εκπροσώπησε τη Σερβία στη Γιουροβίζιον το 2007 με το τραγούδι *Molitva* (*Προσευχή*), όπου και κατέκτησε την πρώτη θέση με 268 βαθμούς. Ήταν η πρώτη φορά που η Σερβία συμμετείχε ως ξεχωριστό κράτος στον Διαγωνισμό.

## Παραπομπές


## Εξωτερικοί σύνδεσμοι
* 

Κατηγορία:Σέρβες τραγουδίστριες
Κατηγορία:Συμμετέχοντες στο διαγωνισμό τραγουδιού Eurovision με τη Σερβία
Κατηγορία:Διαγωνισμός Τραγουδιού Eurovision 2007
Κατηγορία:Συμμετέχοντες στη Eurovision
Κατηγορία:Αμφιφυλόφιλες γυναίκες
Κατηγορία:Νικητές Διαγωνισμού Τραγουδιού Eurovision
Σημαία των Σαμόα

[μικρογραφία|250px|δεξιά|[Αρχείο:FIAV 111111.svg|23px Αναλογίες: 1:2]]
Η **[[σημαία]] των [[Σαμόα]]** υιοθετήθηκε στις 24 Φεβρουαρίου του 1949. Το κύριο χρώμα της είναι το κόκκινο, ενώ στο μπλε αριστερό τετράγωνο βρίσκονται πέντε (τέσσερα μεγάλα και ένα μικρότερο) αστέρια, χρώματος λευκού, με πέντε ακτίνες. Τα αστέρια αυτά συμβολίζουν τα πέντε νησιά του συμπλέγματος. Η χώρα έχει Σύνταγμα από την 1η Ιανουαρίου 1962.

## Ιστορικές σημαίες

Image:Flag of Germany (1867–1919).svg|Η σημαία των Γερμανικών Σαμόα, σε χρήση το 1900-1914.
Image:Flag of German Samoa.svg|Προτεινόμενη σημαία των Γερμανικών Σαμόα (δε χρησιμοποιήθηκε ποτέ).
Image:Flag of New Zealand.svg|Σημαία των Σαμόα την περίοδο από 29 Αυγούστου 1914 - 30 Ιουλίου 1922.
Image:Flag of the Samoa Trust Territory.svg|Μπλε σημαία, σε χρήση από τις 30 Ιουλίου 1922 ως την 1η Ιανουαρίου 1962.
|Κόκκινη σημαία των Δυτικών Σαμόα, σε χρήση από τις 16 Ιανουαρίου 1925 - 1η Ιανουαρίου 1962.
Image:Flag of Samoa (1948-1949).svg|Σημαία των Δυτικών Σαμόα την περίοδο 26 Μαΐου 1948 - 24 Φεβρουαρίου 1949.


## Πηγές

* Σημαίες του Κόσμου - Πληροφορίες για το εθνόσημο.

Σαμοα
Κατηγορία:Εθνικά σύμβολα των Σαμόα
The Banner of Freedom

Ο ύμνος **The Banner of Freedom** είναι ο εθνικός ύμνος των Σαμόα. Τα λόγια υμνούν τη σημαία της χώρας και γράφτηκαν από το Σαούνι Ιίγκα Κουρέσα, ο οποίος είναι και ο συνθέτης. Η χώρα υιοθέτησε το τραγούδι αυτό για εθνικό ύμνο αμέσως μόλις έγινε ανεξάρτητη από τη Νέα Ζηλανδία το 1962.

## Στίχοι στη γλώσσα των Σαμόα

:* Samoa, tula'i ma sisi ia lau fu'a, lou pale lea!*
:* Samoa, tula'i ma sisi ia lau fu'a, lou pale lea!*
:* Vaai 'i na fetu o lo'ua agiagia ai:*
:* Le faailoga lea o Iesu, na maliu ai mo Samoa.*
:* Oi, Samoa e, uu mau lau pule ia faavavau.*
:* 'Aua e te fefe; o le Atua lo ta fa'avae, o lota sa'olotoga.*
:* Samoa, tula'i: 'ua agiagia lau fu'a, lou pale lea!*

## Ελληνική μετάφραση

:*Σαμόα, σήκω και ύψωσε τη σημαία σου, το στέμμα σου!*
:*Σαμόα, σήκω και ύψωσε τη σημαία σου, το στέμμα σου!*
:*Κοίταξε σε αυτά τα αστέρια που της αποτίουν χαιρετισμό:*
:*Αυτό είναι το σύμβολο του Ιησούμ ο οποίος πεθαίνει πάνω σε αυτήν για τη Σαμόα*
:*Ω, Σαμόα, κράτησε σταθέρή τη δύναμή σου για πάντα.*
:*Να μη φοβάσαι. Ο Θεός είναι το θεμέλιό μας, η ελευθερία μας.*
:*Σαμόα, σήκω: η σημαία σου κυματίζει, το στέμμα σου!*

Banner
Κατηγορία:Εθνικά σύμβολα των Σαμόα
Κατηγορία:Εθνικοί ύμνοι σε Λα ύφεση μείζονα
Καμήλα

[250px|μικρογραφία|[Καραβάνι από καμήλες]]
Η **καμήλα** είναι το θηλαστικό που παρουσιάζει τη μεγαλύτερη αντοχή στις συνθήκες που επικρατούν στις ερήμους. Το νερό που χρειάζεται το παίρνει από το λίπος που έχει αποθηκευμένο στις καμπούρες της. Το λίπος καίγεται μέσα στον οργανισμό της και της δίνει το νερό που έχει ανάγκη. Από την καύση 100 γραμμαρίων λίπους εξοικονομεί 107 γραμμάρια νερού.

Τα πόδια και ο λαιμός είναι μακριά. Οι βλεφαρίδες των ματιών είναι πυκνές. Τα αυτιά είναι κοντά και τριχωτά και τα ρουθούνια ανοιγοκλείνουν με ειδικούς μυς. Ο εξοπλισμός αυτός προστατεύει το ζώο από την άμμο της ερήμου.

Για να τη φορτώσουν, η καμήλα πρώτα γονατίζει. Επίσης οσμίζεται το νερό από μακριά (πηγάδι-όαση) και ολόκληρο το καραβάνι κατευθύνεται σ' εκείνο το μέρος. Οι θηλυκές γεννούν ένα ή δύο μικρά ύστερα από κυοφορία ενός χρόνου περίπου.

Υπάρχουν δύο είδη καμηλών: η βακτριανή (λατ. Camelus bactrianus) και η αραβική (λατ. Camelus dromedarius). Η πρώτη έχει δύο ύβους (καμπούρες), ενώ η δεύτερη έναν.

## Η καμήλα στην παράδοση

Σύμφωνα με τον Ιωάννη τον Χρυσόστομο, η καμήλα αποτελεί βιβλικό σύμβολο του Διαβόλου και στη ράχη της οποίας θα εμφανιστεί ο Αντίχριστος: «Καμήλῳ πολλάκις παρεικάζει ἡ Γραφὴ τὸν διάβολον, διὰ τὸ πολύογκον καὶ πολύστρεβλον καὶ βαρυμήνιον. [...] ἀναβάτην καμήλου, τὸν ἐπ’ ἐσχάτου τῶν ἡμερῶν κατ’ ἐνέργειαν τοῦ διαβόλου ἐπιφοιτῶντα τῷ κόσμῳ ἀντίχριστον». (Εις τον Πρόδρομον, PG τ.59, 90, 491)

Σύμφωνα με τη λαϊκή παράδοση, η καμήλα συμβολίζει είτε τον ερχομό του Άι Βασίλη είτε τους τρεις Μάγους που πήγαν να προσκυνήσουν τον νεογέννητο Χριστό.   

## Αναφορές στην καμήλα

* Στο τραγούδι του Απόστολου Καλδάρα "Ένα τραγούδι απ' τ' Αλγέρι" (1947), που πρωτοηχογραφήθηκε από το Ντούο Χάρμα, γίνεται αναφορά στο τραγούδι του καμηλιέρη που οδηγεί τις καμήλες.
* Στον Απόστολο Καλδάρα ανήκει η πατρότητα και του "Τραγούδα καμηλιέρη" (1961), στο οποίο ο Στέλιος Καζαντζίδης και η Μαρινέλλα τραγουδούν με τη σειρά τους για το ίδιο θέμα. 
* Η γερμανομογγολική ταινία *Η ιστορία της καμήλας που δάκρυσε* (2003) αφηγείται την ιστορία μιας οικογένειας νομάδων που προσπαθούν να σώσουν μια σπάνια καμήλα στην έρημο Γκόμπι.

## Παραπομπές

## Εξωτερικοί σύνδεσμοι

* *[https://web.archive.org/web/20100323222150/http://www.in.gr/news/article.asp?lngEntityID=976472&lngDtrID=252 Ευοίωνες οι εξελίξεις για την ακριβοθώρητη βακτριανή καμήλα] * *[[in.gr]]*, 16 Ιανουαρίου 2009.

Κατηγορία:Καμηλίδες
Κατηγορία:Εξημερωμένα ζώα
Κατηγορία:Κτηνοτροφία
Χουάν ντε λα Κόσα

Ο **Χουάν-(Ιωάννης)-ντε λα Κόσα** (*Juan de la Cosa*, Σαντόνια, Ισπανία, περίπου το 1450 — Τουρμπάτσο, Κολομβία 28 Φεβρουαρίου 1510) ήταν Ισπανός θαλασσοπόρος και χαρτογράφος.

## Βιογραφικά στοιχεία
Γεννήθηκε στη Σαντόνα της Κανταβρίας. Είχε ακολουθήσει τον Χριστόφορο Κολόμβο στα τρία πρώτα ταξίδια του και στη συνέχεια υπήρξε πλοηγός του Αλόνσο ντε Οχέντα (1499-1500). Ο ντε λα Κόσα ήταν ιδιοκτήτης και κυβερνήτης της *Σαντα Μαρία*, του μεγαλύτερου από τα τρία πλοία με τα οποία ο Κολόμβος έπλευσε προς την Αμερική στο πρώτο του ταξίδι . Με εντολή της βασίλισσας Ισαβέλλας εξερεύνησε τις αμερικανικές χώρες που είχαν ανακαλυφθεί, αλλά δεν πέτυχε στις περισσότερες περιπτώσεις τον αποικισμό από Ισπανούς λόγω της έντονης εχθρότητας των ιθαγενών.

Το 1509 εκτέλεσε το έβδομο ταξίδι του στην αμερικανική ήπειρο προκειμένου να εξερευνήσει τη Τιέρα Ψέρμα επικεφαλής 200 στρατιωτών. Όμως μετά από ένα έτος παραμονή και όταν ετοιμαζόταν για την επιστροφή φονεύθηκε από τους ιθαγενείς.

Ο Χουάν ντε λα Κόσα άφησε όμως δύο έγχρωμους χάρτες επί περγαμηνής. Ο ένας περιλαμβάνει τη θάλασσα της Κανταβρίας και ο άλλος όλες τις χώρες της Αμερικής που είχαν μέχρι τότε ανακαλυφθεί από τον Κολόμβο και άλλους θαλασσοπόρους. Και οι δύο αυτοί χάρτες βρίσκονται σήμερα στο Ναυτικό Μουσείο της Μαδρίτης.

## Παραπομπές


## Εξωτερικοί σύνδεσμοι
* 

Κατηγορία:Ισπανοί θαλασσοπόροι
Κατηγορία:Θαλασσοπόροι εξερευνητές
Κατηγορία:Ισπανοί χαρτογράφοι
Ανθόζωα

**Ανθόζωο** ή **ακτινόζωο** (anthozoan, ή actinozoan) ονομάζεται γενικά ιδιαίτερη τάξη υδρόβιων οργανισμών, άμισχων κοιλεντερωτών, στην οποία και περιλαμβάνονται οι θαλάσσιες ανεμώνες, οι θαλάσσιες πένες καθώς και τα κοράλλια.
Τα υδρόβια αυτά δεν παρουσιάζουν το στάδιο της μέδουσας, αλλά διαθέτουν μια σωματική κοιλότητα πολύ πιο σύνθετη από τα άλλα κοιλεντερωτά.

Κατηγορία:Υδρόβια
Ράλι Μαύρο Ρόδο

Το Ράλι **Μαύρο Ρόδο** είναι αγώνας του πανελλήνιου πρωταθλήματος ράλι και διοργανώνεται από την Αγωνιστική Λέσχη Αυτοκινήτου.

Διεξήχθη για πρώτη φορά το 1969 και οφείλει το όνομα του στο έμβλημα της Αγωνιστικής Λέσχης Αυτοκινήτου, που είναι ένα μαύρο ρόδο. Είναι από τους παλαιότερους αγώνες του Πανελληνίου πρωταθλήματος.

## Νικητές οδηγοί

Κατηγορία:Πανελλήνια πρωταθλήματα αυτοκινήτου
Γκανέσα

thumb|200 px|right|Ο Θεός Γκανέσα
Ο **Γκανέσα**, γνωστός και ως **Βεεμώθ**, ο θεός με το κεφάλι ελέφαντα, είναι μια από τις γνωστότερες αναπαραστάσεις θεότητας στον Ινδουισμό. Είναι ο θεός της σοφίας, των τεχνών, των γραμμάτων, κύριος του ξεκινήματος και της υπερπήδησης των εμποδίων. 

Η λατρεία του άρχισε από τον 4ο-5ο αιώνα και στη συνέχεια επεκτάθηκε. Σήμερα είναι η δημοφιλέστερη θεότητα στην Ινδία και η λατρεία του έχει επεκταθεί και σε άλλα κράτη. Στην Ινδία, η λατρεία του Γκανέσα θεωρείται συμπληρωματική προς τη λατρεία άλλων θεοτήτων και έχει διαδοθεί και στις άλλες θρησκευτικές ομάδες εκτός των Ινδουιστών.

Θεωρείται γιος του Σίβα και της Παρβάτι (αν και υπάρχουν και άλλες εξηγήσεις) και παρουσιάζεται με τον ένα χαυλιόδοντα σπασμένο.
* Ο αστεροειδής **[[2415 Γκανέσα]]** (2415 Ganesa) πήρε το όνομά του από τον θεό αυτό.

## Παραπομπές



Κατηγορία:Ινδουϊστική μυθολογία
Κατηγορία:Θεότητες της γνώσης
Κατηγορία:Θεότητες της τύχης
Κατηγορία:Θεότητες του εμπορίου
Κατηγορία:Θεότητες της σοφίας
Ένδοξες Νήσοι

Οι **Ένδοξες Νήσοι** ( και επισήμως λέγονται και ) είναι μια συστάδα νησιών και βράχων με συνολική έκταση 5 χλμ², στις γεωγραφικές συντεταγμένες 11°33′Ν, 47°20′Α, στο βόρειο Κανάλι της Μοζαμβίκης, περίπου 160 χλμ. βορειοδυτικά της Μαδαγασκάρης. Τα "Ένδοξα" έχουν Αποκλειστική Οικονομική Ζώνη 48.350 χλμ². Υπάρχουν παράκτια αγκυροβόλια και η Μεγάλη Ένδοξη () έχει αεροδιάδρομο μήκους 1.300 μέτρων.

Το αρχιπέλαγος αποτελείται από δύο νησιά, τη Μεγάλη Ένδοξη και το Νησί του Κρίνου (), καθώς και 8 βραχονησίδες (*Roches Vertes*): Βράχος Ναυαγίου (*Wreck Rock*), Νότιος Βράχος (*South Rock*) και οι τρεις Βράχοι Βέρτε (*Verte Rocks*) και τρεις άλλοι χωρίς όνομα. Σχηματίζουν τμήμα ενός κοραλλιογενούς υφάλου και μιας λιμνοθάλασσας. Η Μεγάλη Ένδοξη είναι κατά προσέγγιση κυκλική και έχει διάμετρο 3 χλμ. Έχει πυκνή βλάστηση, κυρίως από τα υπολείμματα φυτείας φοινίκων και δένδρων κασουαρίνα (είδος κωνοφόρου).

Το Νησί του Λυς, περίπου 8 χλμ. βορειοανατολικά της Μεγάλης Ένδοξης, έχει περίπου 600 μέτρα μήκος και αποτελείται από προσχώσεις άμμου και θάμνους με κάποια μαγκρόβια. Παλαιότερα εξόρυσσαν φωσφάτα (γκουανό).

Οι Ένδοξες Νήσοι ονομάστηκαν και εποικήθηκαν το 1880 από έναν Γάλλο, τον Ιππόλυτο Καλτώ, που ίδρυσε μια φυτεία φοινίκων και αραβοσίτου στη Μεγάλη Ένδοξη. Το αρχιπέλαγος έγινε Γαλλική κτήση το 1892. Από το 1914 έως το 1958 δόθηκαν δικαιώματα εκμετάλλευσης στα νησιά σε εταιρείες από τις Σεϋχέλλες.

Τα νησιά σήμερα είναι φυσικά καταφύγια με μετεωρολογικό σταθμό που φυλάσσεται από Γάλλους στρατιώτες (τη Γαλλική Λεγεώνα των Ξένων). Διεκδικούνται από τη Μαδαγασκάρη (λόγω της στρατηγικής σημασίας τους), τις Σεϋχέλλες (που τα θεωρούν τμήμα του Αρχιπελάγους των Σεϋχελλών) και τις Κομόρες (που θεωρούν τα νησιά τμήμα του Αρχιπελάγους των Κομορών).

Το κλίμα είναι τροπικό και το έδαφος είναι χαμηλό και επίπεδο, και ποικίλλει από το επίπεδο της θάλασσας έως και τα 12 μέτρα. Το Νησί του Λυς ειδικότερα είναι μέρος φωλιάσματος για μεταναστευτικά θαλασσοπούλια, και οι χελώνες γεννούν αβγά στις παραλίες του.

thumb|250px|right|<div style='text-align: center;'>
Χάρτης των Ενδόξων Νήσων
</div>

Ενδοξες Νησοι
Ενδοξες Νησοι
Ενδοξες Νησοι
Κατηγορία:Αμφισβητούμενα νησιά
Νήσος Χουάν ντε Νόβα

[right|thumb|250px|Θέση των Διασκορπισμένων Νησιών στον Ινδικό Ωκεανό:<br />
• 1 : [Μπάσσας ντα Ίντια
• 2 : Ευρώπα Νήσος
• 3 : Γκλοριόζος Νήσοι
• 4 : Χουάν ντε Νόβα Νήσος
• 5 : Τρομελίν Νήσος
(KM : Κομόρες, MG : Μαδαγασκάρη, MU : Μαυρίκιος, MZ : Μοζαμβίκη, RE : Ρεϋνιόν, YT : Μαγιώτ)]]

thumb|300px|right|<div style='text-align: center;'>
Χάρτης της Νήσου Χουάν ντε Νόβα
</div>
Η **Νήσος Χουάν ντε Νόβα** ( ή επίσημα ) είναι ένα χαμηλό, επίπεδο, τροπικό νησί με έκταση 4,4 χλμ² στο στενότερο σημείο του Καναλιού της Μοζαμβίκης, περίπου στο εν τρίτο της απόστασης μεταξύ Μαδαγασκάρης και Μοζαμβίκης στις γεωγραφικές συντεταγμένες 17°03′Ν, 42°43′Α. Η αγκυροβόληση είναι δυνατή παράκτια στα βορειοανατολικά του νησιού που διαθέτει και έναν αεροδιάδρομο 1.300 μέτρων.

Η Νήσος Χουάν ντε Νόβα, που έχει μήκος περίπου 6 χλμ. και μέγιστο πλάτος 1,6 χλμ., είναι φυσικό καταφύγιο που περιβάλλεται από υφάλους που περικλείουν μια έκταση (όχι πραγματική λιμνοθάλασσα όπως στην περίπτωση μιας ατόλλης) περίπου 40 χλμ². Δάση, κυρίως με δένδρα κασουαρίνα (είδος κωνοφόρου), καλύπτουν τη μισή έκταση του νησιού. Μεγάλοι αριθμοί από στέρνες (θαλασσοπούλι) αναπαράγονται εκεί από τον Νοέμβριο έως τον Μάρτιο. Χελώνες φωλιάζουν στις παραλίες γύρω στο νησί.

Το νησί ονομάστηκε από το όνομα του Ζοάο ντα Νόβα, ενός Γαλικιανού στόλαρχου στην υπηρεσία της Πορτογαλίας που πέρασε δίπλα από το νησί το 1501. Είναι Γαλλική κτήση από το 1897. Τα αποθέματα Γκουανό (φωσφορικά άλατα) έγιναν αντικείμενο εκμετάλλευσης από την αρχή του 20ου αιώνα έως το 1970. Το νησί εγκαταλείφθηκε κατά τη διάρκεια του Β΄Παγκοσμίου Πολέμου όταν και το επισκέφθηκαν Γερμανοί με υποβρύχια. Εγκαταστάσεις, που περιλαμβάνουν ένα υπόστεγο αεροσκαφών, σιδηροτροχιές, σπίτια και ένα τζέττυ (πλατφόρμα προς το νερό) είναι ερείπια.

Το Χουάν ντε Νόβα, με μια Αποκλειστική Οικονομική Ζώνη 61.050 χλμ², το διεκδικεί η Μαδαγασκάρη.
Το νησί φυλάσσεται από Γάλλους στρατιώτες από το Ρεϊνιόν και διαθέτει έναν μετεωρολογικό σταθμό.

Το Χουάν ντε Νόβα, στη θαλάσσια οδό μεταξύ Νότιας Αφρικής και του βόρειου άκρου της Μαδαγασκάρης, επηρεάζεται από ισχυρά ρεύματα, και έχει γίνει το θέατρο πολυάριθμων ναυαγίων. Πιο ορατά είναι τα υπολείμματα του SS Τότεναμ που προσέκρουσε στον νότιο περιβάλλοντα ύφαλο το 1911.

Κατηγορία:Νησιά της Γαλλίας
Κατηγορία:Υπερπόντια Γαλλία
Κατηγορία:Γαλλικά Νότια και Ανταρκτικά Εδάφη
Φαραώ

thumb|150px|Μετά τον Ζοζέρ της τρίτης δυναστείας, οι Φαραώ συνήθως αποτυπώνονταν φορώντας την κόμμωση ''Nemes'', μια ψεύτικη γενειάδα και μία περίτεχνη φούστα.

Με το όνομα **Φαραώ**, εκ της αρχαίας αιγυπτιακής λέξης *φερ-άα* ή *περ-άα*, η οποία σημαίνει *ανάκτορο* φέρονται, ιστορικώς, οι αρχαίοι ηγεμόνες της Αιγύπτου, συνολικά 232 τον αριθμό.

Ο όρος αυτός, ως συνώνυμο στην έννοια του *βασιλέως*, άρχισε να χρησιμοποιείται από την 18η δυναστεία, ενώ στην 22α δυναστεία αποτελούσε, πλέον, τιμητικό τίτλο. Αν και ποτέ δεν χρησιμοποιήθηκε από τους ίδιους τους Αιγύπτιους ηγεμόνες, ο τίτλος αυτός, καθιερώθηκε πολύ μεταγενέστερα, συμβατικώς, προς διευκόλυνση αρχαιολόγων και ιστορικών, δεδομένου ότι εκείνοι χρησιμοποιούσαν, επισήμως, πέντε ονόματα, διαδοχικώς, όπου το καθένα εισάγονταν ξεχωριστά με έναν από τους ακόλουθους τίτλους "Ώρος ....", "Χρυσός Ώρος ...." ή "υιός του Ρα ....", "βασιλεύς της Άνω και της Κάτω Αιγύπτου ....", "Άρχοντας της διπλής Γης...." και "Άρχοντας των διαδημάτων....". Το τελευταίο λάμβανε ο εκάστοτε διάδοχος ακολουθούμενο από το όνομα του, αμέσως με τη γέννηση του και, εν συνεχεία, όλα τα προηγούμενα, αμέσως, μετά τη στέψη του.

Κατά την αρχαιότητα, οι Φαραώ είχαν, εκτός των αμιγώς διοικητικών, θρησκευτικά καθήκοντα και ταυτίζονταν με τους θεούς Ώρο, Ρα, Άμμωνα Ατών και, μετά θάνατον, με τον Όσιρι. Όντας λοιπόν θεοί, κληροδοτούσαν τη θεϊκή υπόστασή τους στους απογόνους και συνεχιστές της δυναστείας. Έχαιραν θεϊκών τιμών εν ζωή, καθώς και μετά θάνατον, ο οποίος για τους Αιγύπτιους θεωρείτο η μετάβαση σε ένα άλλο κόσμο, αρχέγονο και μυστικιστικό.

## Ετυμολογία

Δύο θεωρίες είναι οι επικρατέστερες για την προέλευση του ονόματος **Φαραώ**. Η πρώτη του Ιώσηπου, ο οποίος ανέφερε ότι υπήρξε ένας Αιγύπτιος μονάρχης που έφερε το όνομα αυτό, το οποίο, μετά θάνατον, πέρασε στους υπόλοιπους βασιλείς. Δεύτερη και, πλέον, αποδεκτή θεωρία προέλευσης, είναι από την αρχαία αιγυπτιακή λέξη *per΄aa*, η οποία σημαίνει *ανάκτορο*, *μεγάλο οίκημα* και, ύστερα από παραφράσεις, κατάληξε να δηλώνει, μεταφορικώς, τον βασιλιά. Ο τίτλος καθιερώθηκε, τυπικώς, κατά την 13ης δυναστεία, μεταξύ
2060 – 1980 π.Χ., και διατηρήθηκε έως την πρώτη περσική κατάκτηση, το 525 π.Χ. από τον Καμβύση. Πρώτη φορά με το όνομα *Φαραώ* αναφέρονται οι ηγεμόνες της 12ης δυναστείας.

## Εμβλήματα

Μετά την ενοποίηση της Άνω και της Κάτω Αιγύπτου σε ένα βασίλειο, οι Φαραώ έφεραν στέμμα μορφής *διπλής τιάρας* προς συμβολισμό των βασιλείων αυτών, επί της οποίας φέρονταν η κόμπρα του στέμματος, σύμβολο νίκης, δόξας, δικαιοσύνης και γονιμότητας. Σε πολλές των περιπτώσεων πολεμικών επιχειρήσεων, οι Φαραώ φορούσαν ένα κυανό στέμμα. Σε τελετές φορούσαν μια ψεύτικη γενειάδα από τρίχωμα αίγας (κατσίκας) .

## Παραπομπές


## Πηγές
* Φαραώ από την καθολική εγκυκλοπαίδεια.

Κατηγορία:Αρχαίοι αιγυπτιακοί τίτλοι
Νήσος Τρομελέν

[right|thumb|250px|Θέση των Διασκορπισμένων Νησιών στον Ινδικό Ωκεανό:<br />
• 1 : [Μπάσσας ντα Ίντια
• 2 : Νήσος Ευρώπα
• 3 : Γκλοριόζος Νήσοι
• 4 : Νήσος Χουάν ντε Νόβα
• 5 : Τρομελέν Νήσος
(KM : Κομόρες, MG : Μαδαγασκάρη, MU : Μαυρίκιος, MZ : Μοζαμβίκη, RE : Ρεϊνιόν, YT : Μαγιότ)]]

Η **Νήσος Τρομελέν** ( / προφέρεται Τρομλέν) είναι ένα χαμηλό, επίπεδο νησί έκτασης 1 χλμ² στον Ινδικό Ωκεανό, περίπου 350 χλμ. ανατολικά της Μαδαγασκάρης στις γεωγραφικές συντεταγμένες 15°53′30′′Ν, 54°31′22′′Α. Δεν υπάρχουν λιμάνια ούτε αγκυροβόλια και η πρόσβαση στο νησί είναι δύσκολη. Το νησί έχει έναν αεροδιάδρομο 1.000 μέτρων. Είναι Γαλλική κτήση.

Το Τρομελέν είναι μια χαμηλή, καλυμμένη με θάμνους αμμώδης πρόσχωση με μήκος περίπου 1.700 μέτρα και πλάτος 700 μέτρα. και περιβάλλεται από κοραλλιογεννείς υφάλους. Είναι μέρος φωλιάσματος για θαλασσοπούλια και χελώνες.

Το νησί για πρώτη φορά αναφέρθηκε από έναν Γάλλο θαλασσοπόρο το 1722. Πήρε το όνομα του από τον Ιππότη του Τρομελέν, καπετάνιο του Γαλλικού πολεμικού πλοίου Ο Δελφίνος (*La Dauphine*), που επισκέπτηκε το νησί το 1776. Το Νησί Τρομελέν το κατέχει η Γαλλία από το 1954, αλλά το διεκδικεί και ο Μαυρίκιος. Το 1761 το Γαλλικό πλοίο Ουτίλ, που μετέφερε σκλάβους από τη Μαδαγασκάρη στον Μαυρίκιο, προσέκρουσε στους υφάλους του νησιού. Το πλήρωμα έφτασε στη Μαδαγασκάρη με μια σχεδία, εγκαταλείποντας περίπου 60 σκλάβους στο έρημο νησί. Δεκαπέντε χρόνια αργότερα, ο Ιππότης του Τρομελέν διέσωσε τους επιζώντες - επτά γυναίκες και ένα οκτάμηνο παιδί.

Το Τρομελέν έχει μια Αποκλειστική Οικονομική Ζώνη 280.000 χλμ², συνεχόμενη αυτής του Ρεϊνιόν. Ο μετεωρολογικός σταθμός του νησιού, που προειδοποιεί για κυκλώνες, ελέγχεται από μετεωρολόγους από το Ρεϊνιόν.

thumb|300px|right|<div style='text-align: center;'>
Χάρτης της Νήσου Τρομελέν</div>

Κατηγορία:Νησιά της Γαλλίας
Κατηγορία:Υπερπόντια Γαλλία
Κατηγορία:Νησιά της Αφρικής
Κατηγορία:Γαλλικά Νότια και Ανταρκτικά Εδάφη
Εφρέμ Ινονί

Ο **Εφρέμ Ινονί** (*Ephraïm Inoni*, 16 Αυγούστου 1947-) είναι πολιτικός από το Καμερούν, ο οποίος χρημάτισε πρωθυπουργός της αφρικανικής χώρας από το 2004 ως το 2009. Είναι μέλος του κόμματος Δημοκρατικό Κίνημα για το Λαό του Καμερούν (RDPC).

## Καριέρα
Γεννήθηκε στο χωριό Μπακινγκιλί, κοντά στη Λιμπέ, στη Νοτιοδυτική Επαρχία.στις 16 Αυγούστου του 1947). Είναι Αγγλόφωνος και ανήκει στην εθνοτική ομάδα Μπακουέρι. 

Προτού γίνει πρωθυπουργός, χρημάτισε Γραμματέας του Κράτους για Οικονομικά Ζητήματα, τον Απρίλιο του  1992 και έπειτα αναπληρωτής γενικός γραμματέας της προεδρίας, από τις 27 Νοεμβρίου του 1992 ως την έναρξη της πρωθυπουργίας του.

## Πρωθυπουργία
Διορίστηκε πρωθυπουργός από τον πρόεδρο Πωλ Μπιγιά στις 8 Δεκεμβρίου του 2004, στο πλαίσιο κυβερνητικού ανασχηματισμού και ορκίστηκε την ίδια ημέρα.

### Αποπομπή
Ο Ινονί αποπέμφθηκε από τον πρόεδρο Μπιγιά στις 30 Ιουνίου του 2009. Ο ανασχηματισμός ήταν ο πιο εκτεταμένος από τότε που είχε διοριστεί ο ίδιος ο Ινονί στην πρωθυπουργία. Ο ίδιος ο πρόεδρος ανακοίνωσε στο κρατικό ραδιόφωνο ότι 12 υπουργοί είχαν απολυθεί, μεταξύ των οποίων ο Ινονί και ο υπουργός Άμυνας. Πιστεύεται ότι η δημόσια κατακραυγή για τις αυξημένες τιμές στα τρόφιμα και η κυβερνητική διαφθορά, σε συνδυασμό με τις προσπάθειες του Μπιγιά να εξασφαλίσει υποστήριξη για τις επόμενες προεδρικές εκλογές είχαν αποτέλεσμα την αποπομπή της κυβέρνησης. Ο Ινονί θα εξασφάλιζε οικονομική βοήθεια ύψους 140 εκατομμυρίων δολαρίων από το Διεθνές Νομισματικό Ταμείο.

Τον διαδέχθηκε στο πρωθυπουργικό αξίωμα ο Φιλεμόν Γιανγκ.

## Παραπομπές


Κατηγορία:Πρωθυπουργοί του Καμερούν
Αλί Χαμενεΐ

Ο **Αλί Χοσεϊνί Χαμενεΐ** (*Sayyid Ali Hosseini Khamenei*, περσικά:  سید علی حسینی خامنه‌ای, Μασχάντ, 19 Απριλίου 1939 - Τεχεράνη, 28 Φεβρουαρίου 2026) ήταν ο δεύτερος ανώτατος θρησκευτικός ηγέτης του Ιράν από το 1989. Ήταν επίσης πρόεδρος της χώρας μεταξύ 1981 - 1989. Ο Αλί Χοσεϊνί Χαμενεΐ έφερε τους τίτλους Αγιατολάχ και Σαγίντ.

Με θητεία 37 ετών, ήταν ο μακροβιότερος αρχηγός κράτους στη Μέση Ανατολή και ο δεύτερος μακροβιότερος Ιρανός ηγέτης του 20ού και 21ου αιώνα, μετά τον Σάχη Μοχάμεντ Ρεζά Παχλεβί. Μέγας Αγιατολάχ και μάρτζα, συνδέθηκε με την ηγεσία του Άξονα της Αντίστασης, ενός όρου που χρησιμοποιείται για να περιγράψει έναν συνασπισμό ομάδων που συνδέονται με το Ιράν στη Μέση Ανατολή. Ως ανώτατος ηγέτης, ο Χαμενεΐ ήταν η ισχυρότερη πολιτική αρχή στην Ισλαμική Δημοκρατία του Ιράν. Ήταν ο αρχηγός του κράτους του Ιράν, ο αρχηγός των ενόπλων δυνάμεών του και μπορούσε να εκδίδει διατάγματα και να λάμβανε τις τελικές αποφάσεις σχετικά με τις κύριες πολιτικές της κυβέρνησης στην οικονομία, το περιβάλλον, την εξωτερική πολιτική και τον εθνικό σχεδιασμό στο Ιράν. 

Ως ανώτατος ηγέτης, ο Χαμενεΐ είχε άμεσο ή έμμεσο έλεγχο επί της εκτελεστικής, νομοθετικής και δικαστικής εξουσίας, καθώς και του στρατού και των μέσων ενημέρωσης. Όλοι οι υποψήφιοι για τη Συνέλευση των Εμπειρογνωμόνων, την προεδρία και το Majlis (Κοινοβούλιο) ελέγχονται από το Συμβούλιο των Φρουρών, τα μέλη του οποίου επιλέγονται άμεσα ή έμμεσα από τον Ανώτατο Ηγέτη του Ιράν. Έχουν επίσης υπάρξει περιπτώσεις όπου το Συμβούλιο των Φρουρών ανέτρεψε την απαγόρευση που είχε θέσει σε συγκεκριμένα άτομα, αφού έλαβε εντολή από τον Χαμενεΐ.

Συμπεριλήφθη στη λίστα που εξέδωσε το περιοδικό *[[Τάιμ (περιοδικό)|Time]]* για τα *«Πρόσωπα με τη Μεγαλύτερη Επιρροή Παγκοσμίως»* για το έτος 2012. Τον Ιανουάριο του 2023 εκδόθηκε το έργο «Το αίμα που έγινε ρουμπίνι» από τον εκδοτικό οίκο "Ταξιδευτής", ένα βιβλίο που εξιστορεί τη ζωή του πριν αλλά και κατά τη διάρκεια του αγώνα του πριν την Ισλαμική Επανάσταση.

## Βιογραφία
αριστερά|μικρογραφία|210x210εσ|Ο Χαμενεΐ το 2023
Γεννήθηκε στις 19 Απριλίου 1939.

Το 1981, έπειτα από τη δολοφονία του Μοχάματ Αλί Ρατζάι, εξελέγη με σαρωτικό ποσοστό (97%) Πρόεδρος της χώρας. Την ίδια χρονιά στις 27 Ιουνίου, ο Χαμενεΐ, διέφυγε από εναντίον του δολοφονική απόπειρα, με βόμβα παγιδευμένη σε μαγνητόφωνο. Τον Οκτώβριο του 1981 έγινε ο πρώτος κληρικός που καταλάμβανε το προεδρικό αξίωμα στην ιστορία της χώρας. Κέρδισε ξανά τις προεδρικές εκλογές, το 1985.

Το 1989, μετά το θάνατο του στενού του συνεργάτη Αγιατολλάχ Χομεϊνί, έγινε θρησκευτικός ηγέτης του Ιράν. Τήρησε θετική στάση απέναντι στην έλευση της τεχνολογίας στο Ιράν. Ως υποστηρικτής της επιστημονικής προόδου, τάχθηκε θετικά στην κλωνοποίηση για θεραπευτικούς σκοπούς και την έρευνα για βλαστοκύτταρα.

Στις 28 Φεβρουαρίου 2026, ο Χαμενεΐ σκοτώθηκε σε αεροπορική επιδρομή στην κατοικία του, κατά τη διάρκεια Αμερικανοϊσραηλινών επιθέσεων στην χώρα. Μαζί του σκοτώθηκαν και μέλη της οικογένειάς του.

## Υποσημειώσεις και παραπομπές



## Εξωτερικοί σύνδεσμοι
* 
* Επίσημος ιστότοπος του Ayatollah Khamenei

Κατηγορία:Θρησκευτικοί ηγέτες
Κατηγορία:Πρόεδροι του Ιράν
Κατηγορία:Αντιαμερικανισμός
Ιζιντόρ Μβουμπά

Ο **Ιζιντόρ Μβουμπά** (*Isidore Mvouba*, 1954) είναι πολιτικός της Δημοκρατίας του Κονγκό και τελευταίος πρωθυπουργός, από το 2005 ως το 2009.

## Καριέρα
Γεννήθηκε το 1954 στην Κιντάμπα, κοντά στην πρωτεύουσα Μπραζαβίλ. Μέλος του Κογκολέζικου Εργατικού Κόμματος (PCT, ή *Parti Congolais du Travail*), στενός συνεργάτης του επί πολλά έτη Προέδρου, Ντενί Σασού Νγκουέσσο, ο Μβουμπά αρνήθηκε το διορισμό του στο Υπουργείο Εργασίας το 1992 επί προεδρίας του Πασκάλ Λιζούμπα. Στις 25 Δεκεμβρίου του 1992 διορίστηκε υπουργός Νεολαίας και Αθλητισμού στην κυβέρνηση συνεργασίας του πρωθυπουργού Κλοντ Αντουάν Ντακόστα. Η κυβέρνηση εκείνη παρέμεινε μέχρι τη διεξαγωγή εκλογών το 1993.

Το 1997, μετά την επάνοδο στην εξουσία του Ντενί Σασού-Νγκουέσο ο Μβουμπά έγινε διευθυντής του γραφείου του προέδρου (με το βαθμό του υπουργού) στο τέλος του ίδιου μήνα. Παρέμεινε στο αξίωμα αυτό ως το διορισμό του στο Υπουργείο Μεταφορών, Πολιτικής Αεροπορίας και Εμπορικής Ναυτιλίας στις 12 Ιανουαρίου του 1999.. Το 2002 τέθηκε επικεφαλής στον συντονισμό της προεκλογικής εκστρατείας για λογαριασμό του προέδρου. Ο Νγκουέσο κέρδισε με μεγάλη άνεση και στη νέα κυβέρνηση ο Μβουμπά προήχθη σε υπουργό προεδρίας για θέματα μεταφορών και ιδιωτικοποιήσεων.

## Πρωθυπουργός
Στις 7 Ιανουαρίου του 2005 διορίστηκε πρωθυπουργός από τον Νγκουέσο, κίνηση που προκάλεσε διαμαρτυρίες, εξαιτίας του ότι η θέση του πρωθυπουργού παραμένει κενή βάσει του Συντάγματος, από τον Οκτώβριο του 1997. Το αξίωμα του Πρωθυπουργού είναι τιμητικό.

Είναι μέλος του Πολιτικού Γραφείου του PCT και πρώτος γραμματέας της οργάνωσης νεολαίας του κόμματος  (UJSC, *Union de la jeunesse socialiste congolaise*).

Ο Μβουμπά εξελέγη βουλευτής με το  PCT  στην εκλογική περιφέρεια Κιμπάμπα,κατά τις βουλευτικές εκλογές του 2007, λαμβάνοντας 75,5% των ψήφων. 

Έπειτα από το θάνατο του προέδρου της Γερουσίας και γενικού γραμματέα του PCT Αμπρουάζ Νουζαμαλαγιέ στις  17 Νοεμβρίου του 2007, ο Μβουμπά έγινε προσωρινός γενικός γραμματέας του PCT.

Στις 15 Σεπτεμβρίου του 2009 το αξίωμα του πρωθυπουργού καταργήθηκε.

## Παραπομπές


Μβουμπα
Ρο Μού-χιον

Ο **Ρο Μού-χιον** (*노무현*, 1 Σεπτεμβρίου 1946 - 23 Μαΐου 2009) ήταν πολιτικός από τη Νότια Κορέα. Διετέλεσε πρόεδρος της χώρας από το 2003 ως το 2004 και ξανά από το 2004 ως το 2008. Αυτοκτόνησε το 2009.

## Πρώτα χρόνια
Γεννήθηκε την 1η Σεπτεμβρίου του 1946. Πριν ασχοληθεί με την πολιτική, ήταν δικηγόρος, με αντικείμενο της δουλειάς του την υπεράσπιση των ανθρωπίνων δικαιωμάτων. Ήταν παντρεμένος, με μία κόρη και ένα γιο.

## Προεδρία
Ανέλαβε Πρόεδρος της χώρας στις 25 Φεβρουαρίου του 2003. Στις 12 Μαρτίου 2004 ο Ρο Μού-χιον καθαιρέθηκε από την Εθνοσυνέλευση και αντικαταστάθηκε προσωρινά από τον Πρωθυπουργό Goh Kun. Η καθαίρεση ακυρώθηκε από το Συνταγματικό Δικαστήριο την ίδια χρονιά και το 2004 ο Ρο επέστρεψε στην εξουσία. Διατηρήθηκε στην εξουσία ως το Φεβρουάριο του 2008 οπότε και τον διαδέχθηκε στο αξίωμα ο Λι Μιόνγκ-μπακ.

## Θάνατος
Ο Ρο αυτοκτόνησε στις 23 Μαΐου του 2009 πέφτοντας από χαράδρα στη διάρκεια πεζοπορίας σε ένα βουνό, κοντά στην εξοχική του κατοικία. Τραυματίστηκε σοβαρά στο κεφάλι και μεταφέρθηκε σε παρακείμενο νοσοκομείο, όπου διαπιστώθηκε ο θάνατός του. Ο πρώην πρόεδρος είχε αφήσει σημείωμα αυτοκτονίας, στο οποίο παρακαλούσε να αποτεφρωθεί η σορός του και να τοποθετηθεί μνήμα στην οικία του. Η αυτοκτονία επιβεβαιώθηκε από την αστυνομία.

## Εξωτερικοί σύνδεσμοι
* Επίσημη σελίδα του πολιτικού στα αγγλικά

## Παραπομπές


Μου
Σούπερ Λίγκα 2006–07

Η **Σούπερ Λίγκα 2006–07** (γνωστή και ως **Super League 2007**) και ειδικότερα το ελληνικό ποδοσφαιρικό πρωτάθλημα της περιόδου 2006-07 ήταν το 48ο που διεξήχθη σε μορφή εθνικής κατηγορίας και το 28ο από καταβολής του επαγγελματικού ποδοσφαίρου. Ήταν επίσης η παρθενική διοργάνωση υπό την ευθύνη της Σούπερ Λιγκ, της Ένωσης των επαγγελματικών ομάδων της 1ης κατηγορίας. Ο Ολυμπιακός κατέκτησε τον τίτλο για 35η φορά στην ιστορία του. Η ΑΕΚ τερμάτισε δεύτερη, εννέα βαθμούς πίσω από τον Ολυμπιακό και εξασφάλισε θέση στο Τσάμπιονς Λιγκ της επόμενης περιόδου.

## Πρωταθλητής
**[[ΠΑΕ Ολυμπιακός ΣΦΠ|Ολυμπιακός]]**
***Προπονητής**:  Τροντ Σόλιντ (1η-14η αγ.),  Τάκης Λεμονής (15η-30ή).
***Ποδοσφαιριστές**: (Σε παρένθεση συμμετοχές/τέρματα)
**Τερματοφύλακες: Μπούτινα (2), Νικοπολίδης (28).
**Αμυντικοί: Ανατολάκης (22), Ζεβλάκοφ (24), Ζούλιο Σέζαρ (27/5), Καψής (2), Κωστούλας (8), Μπουλούτ (3), Ντομί (18), Ουαντού (6), Πάντος (14), Τοροσίδης (11/1). 
**Μέσοι: Γεωργάτος (8), Καστίγιο (25/12), Καφές (8), Μάριτς (23/1), Μενδρινός (3/1), Νε (11), Πατσατζόγλου (9), Ριβάλντο (25/17), Στολτίδης (26/4), Ταραλίδης (5), Τζόρτζεβιτς (25/7).
**Επιθετικοί: Κωνσταντίνου (11/1), Μπαμπαγκίντα (8/1), Μπόρχα (23/5), Οκκάς (25/3), Παππάς (17/3).
**Στην ομάδα ανήκαν (αλλά δεν αγωνίστηκαν) και οι: Παναγόπουλος (Τ), Φακίνος (Μ).

## Συμμετέχοντες

## Βαθμολογία

*Το σύστημα βαθμολογίας ήταν: **Νίκη:** 3 βαθμοί - **Ισοπαλία:** 1 βαθμός - **Ήττα:** 0 βαθμοί.
*Η κατάταξη ομάδων που ισοβάθμησαν, καθορίστηκε από τους βαθμούς που είχαν συλλέξει στους μεταξύ τους αγώνες και στη συνέχεια από τη διαφορά τερμάτων σε αυτούς. Στην περίπτωση απόλυτης ισοβαθμίας, κατέλαβαν από κοινού τη θέση της τελικής κατάταξης και η αναγραφή τους γίνεται αλφαβητικά.

Η ΑΕΛ προκρίθηκε στο Κύπελλο ΟΥΕΦΑ ως Κυπελλούχος Ελλάδας. Από τον Ιωνικό είχαν αφαιρεθεί 2 βαθμοί για τα επεισόδια στον αγώνα με την Κέρκυρα και 3 για επεισόδια στον αγώνα με τον Ηρακλή.

## Πίνακας Αποτελεσμάτων

## Κορυφαίοι σκόρερ

## Εισιτήρια

## Δείτε επίσης
*Β΄ Εθνική 2006–07
*Γ΄ Εθνική 2006–07
*Δ΄ Εθνική 2006–07
*Κύπελλο Ελλάδας 2006–07

## Παραπομπές


## Εξωτερικοί σύνδεσμοι

* RSSSF Πρωτάθλημα Ελλάδας 2006-07
*Sport.gr, Α' Εθνική 2006-07

Κατηγορία:Α΄ Εθνική κατηγορία ποδοσφαίρου αντρών Ελλάδας
Κατηγορία:Εγχώρια ποδοσφαιρικά πρωταθλήματα 2006-2007
Τρόπαιο θριάμβου χειροσφαίρισης

Το **Τρόπαιο Θριάμβου στη χειροσφαίριση**, γνωστότερο ως Τσάλεντζ Τρόφι είναι διετήσια διεθνή διοργάνωση της χειροσφαίρισης. Σε αυτήν λαμβάνουν μέρος χώρες στις οποίες η χειροσφαίριση είναι υπό ανάπτυξη. Για πρώτη φορά διεξήχθη στους άνδρες στην Κύπρο, το Σεπτέμβριο του 1999, με τη συμμετοχή 6 εθνικών ομάδων και νικήτρια τη διοργανώτρια χώρακαι στις γυναίκες το 2000. Διοργανώνεται από την Ευρωπαϊκή Ομοσπονδία Χειροσφαίρισης (EHF). Στη διοργάνωση του 2008 για τις γυναίκες, που ολοκληρώθηκε στη Λάρνακα, στις 30 Μαρτίου ήταν 1η η Φινλανδία Ο τελικός του Τσάλεντζ Τρόφι για τους δύο πρώτους νικητές, διεξήχθη στα πλαίσια του Ευρωπαϊκού πρωταθλήματος στο Ντράμεν της Νορβηγίας, στις 20 Ιανουαρίου του 2008. Στον τελικό, η Γεωργία κέρδισε το Λουξεμβούργο με 28-27. 

## Τα μετάλλια στο Τσάλεντζ Τρόφι Ανδρών στη χειροσφαίριση

## Τα μετάλλια στο Τσάλεντζ Τρόφι γυναικών στο χάντμπολ

## Παραπομπές


Κατηγορία:Διεθνείς διοργανώσεις χειροσφαίρισης
Μιγκέλ Ρέινα Σάντος

Ο **Μιγκέλ Ρέινα Σάντος** (*Miguel Reina Santos*, 24 Ιανουαρίου 1946) είναι πρώην διεθνής Ισπανός τερματοφύλακας.

Γεννήθηκε στις 24 Ιανουαρίου 1946 στην Κόρδοβα. Αγωνίστηκε στις ΦΚ Κόρδοβα, Μπαρτσελόνα και Ατλέτικο Μαδρίτης. Το 1974 έπαιξε με την Ατλέτικο στον τελικό του κυπέλλου ΟΥΕΦΑ, και φόρεσε 5 φορές τη φανέλα της εθνικής Ισπανίας. Γιος του είναι ο Πέπε Ρέινα, επίσης τερματοφύλακας, που από το 2005 αγωνίζεται στη Λίβερπουλ.

Κατηγορία:Ισπανοί ποδοσφαιριστές
Κατηγορία:Ποδοσφαιριστές Ατλέτικο Μαδρίτης
Κατηγορία:Ποδοσφαιριστές Μπαρτσελόνα
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 1966
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές ολυμπιακής ομάδας Ισπανίας
Κατηγορία:Ποδοσφαιριστές ΦΚ Κόρδοβα
Κατηγορία:Ποδοσφαιριστές Εθνικής Ισπανίας
Κατηγορία:Ποδοσφαιριστές Εθνικής Ισπανίας Κ18
Κύπελλο κυπελλούχων Ευρώπης χειροσφαίρισης

Μπορεί να αφορά τα άρθρα:

* Κύπελλο κυπελλούχων Ευρώπης χειροσφαίρισης ανδρών
* Κύπελλο κυπελλούχων Ευρώπης χειροσφαίρισης γυναικών
Χάρης Γραμμός

Ο **Χάρης (Χαρίλαος) Γραμμός** είναι Έλληνας παλαίμαχος ποδοσφαιριστής. Γεννήθηκε το 1948.

Αγωνιζόταν στη θέση του ακραίου επιθετικού. Ξεκίνησε την καριέρα του από τον Αχιλλέα Μυτιλήνης όπου αγωνίστηκε από το 1959 έως το 1961 και εν συνεχεία στον Απόλλωνα Μυτιλήνης από το 1962 έως το 1966. Κατόπιν αγωνίστηκε για δέκα χρόνια στον Παναθηναϊκό, συμμετέχοντας σε 215 αγώνες της Α΄ Εθνικής σκοράροντας 45 γκολ στο πρωτάθλημα και 11 στο Κύπελλο. Με τον Παναθηναϊκό κατέκτησε 3 πρωταθλήματα (1969, 1970, 1972) και 2 κύπελλα (1967, 1969).

Ο Χάρης Γραμμός συμμετείχε σε 23 ευρωπαϊκά παιχνίδια του Παναθηναϊκού και ήταν μέλος της ομάδας που έφτασε στον τελικό του Κυπέλλου Πρωταθλητριών Ευρώπης το 1971 στο Στάδιο Γουέμπλεϊ.Το 1976 αγωνίστηκε για ένα χρόνο στον Ολυμπιακό και το 1977-78 στην Β΄ Εθνική με την Γ.Σ. Καλλιθέα.

Έχει αγωνιστεί στις Εθνικές Νέων (1966: 2 ματς-1 γκολ) και Ελπίδων.

## Πηγές
*Οι αλλαξοπιστήσαντες

## Εξωτερικοί σύνδεσμοι

*pao.gr

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Ολυμπιακού Πειραιώς
Κατηγορία:Μέσοι ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Τότης Φυλακούρης

Ο **Τότης (Παναγιώτης) Φυλακούρης** (γεννημένος την 1 Μαρτίου 1947 στην Γλυφάδα) είναι Έλληνας πρώην διεθνής ποδοσφαιριστής, που αγωνίστηκε για δέκα χρόνια στον Παναθηναϊκό, συμμετέχοντας σε 207 αγώνες της Α΄ Εθνικής σκοράροντας 17 γκολ στο πρωτάθλημα και 7 στο Κύπελλο.

## Καριέρα
### Σε συλλογικό επίπεδο
Με τον Παναθηναϊκό κατέκτησε 4 πρωταθλήματα (1964, 1969, 1970, 1972) και δύο Κύπελλα (1967, 1969), ενώ συμμετείχε σε 16 ευρωπαϊκούς αγώνες και ήταν μέλος της ομάδας που έφτασε στον τελικό του κυπέλλου πρωταθλητριών Ευρώπης το 1971 στο στάδιο Γουέμπλεϊ. Αγωνίστηκε την ίδια χρονιά στον τελικό του Διηπειρωτικού Κυπέλλου σημειώνοντας γκολ και στις 2 αναμετρήσεις του Παναθηναϊκού με τη Νασιονάλ Μοντεβιδέο.

Επίσης αγωνίσθηκε στον Εθνικό Πειραιώς και για δύο χρόνια στο πρωτάθλημα της Β΄ Εθνικής κατηγορίας, με τη φανέλα του Α.Ο. Αιγάλεω.

Εκτός από ποδοσφαιριστής του Παναθηναϊκού είχε αναλάβει και χρέη υπηρεσιακού προπονητή το 2005 (αντικαθιστώντας το Ζντένεκ Σκάζνι έως ότου να αναλάβει την ομάδα ο Αλμπέρτο Μαλεζάνι) έχοντας πολύ καλά αποτελέσματα. Έχει δηλώσει επανειλημμένα ότι πάντα θα είναι ένας "στρατιώτης" του συλλόγου και θα είναι δίπλα στην ομάδα από όποιο πόστο χρειαστεί γι' αυτόν τον λόγο είναι εξαιρετικά αγαπητός στους φιλάθλους της ομάδας.

### Στις εθνικές ομάδες
Τον Δεκέμβριο του 1966 αγωνίστηκε με την εθνική νέων στο ευρωπαϊκό πρωτάθλημα σε δύο αγώνες.

Κατέκτησε το Παγκόσμιο Κύπελλο Ποδοσφαίρου Ενόπλων 1968 με την εθνική ενόπλων στη Βαγδάτη. Επίσης, αγωνίστηκε στην εθνική Ελπίδων, με την οποία το 1969 κατέκτησε το Βαλκανικό Κύπελλο.

## Οικογένεια
Ποδοσφαιριστής υπήρξε και ο αδερφός του, Δημήτρης, που ξεκίνησε από τον Ποσειδώνα Γλυφάδας και αγωνίστηκε επίσης στον Παναθηναϊκό στις αρχές της δεκαετίας του '60 (κατέκτησε τα πρωταθλήματα 1961, 1962) και υπήρξε επίσης διεθνής με την εθνική νέων, με την οποία μετείχε στο ευρωπαϊκό πρωτάθλημα 1961 και πέτυχε δύο γκολ στους δύο αγώνες που αγωνίστηκε. Ωστόσο, αναγκάσθηκε να σταματήσει πολύ πρόωρα το ποδόσφαιρο, έπειτα από έναν σοβαρό τραυματισμό που υπέστη οδηγώντας το μηχανάκι του. Ο Δημήτρης μεσολάβησε για να έρθει ο Τότης στον ΠΑΟ.

## Στατιστικά στοιχεία

## Τίτλοι-Διακρίσεις
* Παγκόσμιο Κύπελλο Ποδοσφαίρου Ενόπλων 1968
* Κύπελλο Πρωταθλητριών Ομάδων Ευρώπης (φιναλίστ): 1971
* Διηπειρωτικό Κύπελλο (φιναλίστ): 1971
* Πρωταθλήματα Α΄ Εθνικής (4): 1964, 1969, 1970, 1972.
* Κύπελλα Ελλάδος (2): 1967, 1969.

## Παραπομπές


## Εξωτερικοί σύνδεσμοι
* pao.gr

Κατηγορία:Έλληνες ποδοσφαιριστές
Κατηγορία:Έλληνες προπονητές ποδοσφαίρου
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Εθνικού Πειραιώς
Κατηγορία:Ποδοσφαιριστές Αιγάλεω Α.Ο.
Κατηγορία:Προπονητές ποδοσφαίρου Παναθηναϊκού
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδος Ενόπλων
Κατηγορία:Μέσοι ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Εθνικής Ελλάδας Κ21
Άνθιμος Καψής

Ο **Άνθιμος Καψής** (Αστυπάλαια, 3 Σεπτεμβρίου 1950) είναι Έλληνας διεθνής πρώην ποδοσφαιριστής, ο οποίος αγωνιζόταν στη θέση του κεντρικού αμυντικού. Είναι πατέρας του Μιχάλη Καψή.

## Καριέρα
### Σε συλλογικό επίπεδο
Ο Άνθιμος Καψής μεγάλωσε στον Πειραιά και ξεκίνησε επίσημα το ποδόσφαιρο από τον Αστέρα Κερατσινίου το 1964. Το 1969 πήρε μεταγραφή στον Παναθηναϊκό, με τη φανέλα του οποίου αγωνίστηκε όλο το υπόλοιπο της ποδοσφαιρικής του καριέρας μέχρι και το 1984, συμμετέχοντας σε 319 αγώνες της Α΄ Εθνικής σημειώνοντας πέντε τέρματα στο πρωτάθλημα και ένα στο Κύπελλο.

Στον Παναθηναϊκό αγωνίστηκε για πρώτη φορά την περίοδο 1970-71 και έκανε το ντεμπούτο του στον αγώνα με την Έβερτον στο Λονδίνο για το κύπελλο Πρωταθλητριών, όταν το "τριφύλλι" έφτασε μέχρι τον τελικό της διοργάνωσης όπου αντιμετώπισε τον Άγιαξ στο Γουέμπλεϊ. Ο Άνθιμος Καψής συμμετείχε συνολικά σε 18 ευρωπαϊκούς αγώνες του Παναθηναϊκού.

Μαζί με τους Βαγγέλη Πανάκη, Φραγκίσκο Σούρπη, Κώστα Αθανασόπουλο και Γιάννη Γκούμα είναι οι ποδοσφαιριστές που αγωνίστηκαν σε όλη τους την καριέρα μόνο στον Παναθηναϊκό.

### Στις εθνικές ομάδες
Το ντεμπούτο του με την Ελλάδα πραγματοποιήθηκε την 1η Δεκεμβρίου 1971 στον εντός έδρας αγώνα εναντίον της Αγγλίας για τα προκριματικά του Κυπέλλου Εθνών 1972. Ήταν ο αρχηγός της ελληνικής ομάδας που συμμετείχε στο Ευρωπαϊκό Πρωτάθλημα του 1980 στην Ιταλία. Με τη γαλανόλευκη φανέλα είχε συνολικά 35 συμμετοχές.

Το 1972 μετείχε με την εθνική ενόπλων στους προκριματικούς αγώνες για το Παγκόσμιο Κύπελλο Ποδοσφαίρου Ενόπλων 1972 αλλά δεν μετείχε στην τελική φάση.

Το 1970 αγωνίστηκε με την Εθνική ερασιτεχνική ομάδα ποδοσφαίρου Ελλάδας στο Κύπελλο Ερασιτεχνών ΟΥΕΦΑ σε δυο αγώνες της προκριματικής φάσης με τη Μάλτα και την Ιταλία.

## Τίτλοι - διακρίσεις
* 5 Πρωταθλήματα: 1969, 1970, 1972, 1977, 1984.
* 4 Κύπελλα: 1969, 1977, 1982, 1984.
* 1 Βαλκανικό Κύπελλο συλλόγων: 1977.
* Τελικός Πρωταθλητριών: 1971
* Τελικός Διηπειρωτικού: 1971

## Παραπομπές


## Πηγές

* Ο Άνθιμος Καψής στο pao.gr
* Το προφίλ του Άνθιμου Καψή στο transfermarkt

Κατηγορία:Αμυντικοί ποδοσφαιριστές
Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδος Ενόπλων
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Ευρωπαϊκού Πρωταθλήματος 1980
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Προπονητές ποδοσφαίρου Π.Α.Σ. Γιάννινα
Αριστείδης Καμάρας

Ο **Αριστείδης "Καμάρας" Κατροδαύλης** (2 Μαρτίου 1939) είναι Έλληνας πρώην διεθνής ποδοσφαιριστής, ο οποίος αγωνιζόταν ως δεξιός αμυντικός αλλά και ως αμυντικός μέσος.

## Καριέρα ποδοσφαιριστή
### Σε συλλογικό επίπεδο
Ξεκίνησε την καριέρα του στον Απόλλωνα Σμύρνης (τότε Απόλλων Αθηνών) και το 1961 τον απέκτησε ο Παναθηναϊκός, στον οποίο αγωνίστηκε για δώδεκα χρόνια συμμετέχοντας σε 305 αγώνες της Α΄ Εθνικής σκοράροντας 18 τέρματα στο πρωτάθλημα και 3 στο Κύπελλο. Με τον Παναθηναϊκό κατέκτησε 6 πρωταθλήματα (1962, 1964, 1965, 1969, 1970, 1972) και δύο κύπελλα (1967, 1969).

Ο Αριστείδης Καμάρας συμμετείχε σε 28 ευρωπαϊκά παιχνίδια του Παναθηναϊκού και ήταν μέλος της ομάδας που έφτασε στον τελικό του Κυπέλλου Πρωταθλητριών το 1971 στο Στάδιο Γουέμπλεϊ. Στον δρόμο για τον τελικό σημείωσε το τέρμα του Παναθηναϊκού στην ήττα με 4-1 από τον Ερυθρό Αστέρα και το τρίτο τέρμα στη νίκη πρόκριση 3-0 του επαναληπτικού αγώνα.

### Διακρίσεις
* 6 Πρωταθλήματα: 1962, 1964, 1965, 1969, 1970, 1972
* 2 Κύπελλα: 1967, 1969
* Τελικός Πρωταθλητριών Ευρώπης: 1971
* Τελικός Διηπειρωτικού: 1971

### Στην Εθνική Ελλάδας
Το ντεμπούτο του με την Ελλάδα πραγματοποιήθηκε στις 3 Ιουλίου 1960, στον εκτός έδρας φιλικό αγώνα εναντίον της Δανίας. Υπήρξε μέλος της για δώδεκα συνολικά χρόνια (1960-1971), έχοντας 30 συμμετοχές.

## Καριέρα στη Νομική
Ο Αριστείδης Καμάρας μετά το τέλος της ποδοσφαιρικής του καριέρας αφοσιώθηκε στη Νομική, που είχε σπουδάσει ταυτόχρονα με την ενασχόλησή του με το ποδόσφαιρο. Έχει μάλιστα χρηματίσει νομικός σύμβουλος του Πανελληνίου Συνδέσμου Αμειβομένων Ποδοσφαιριστών. 

Παράλληλα με την ενασχόλησή του στα νομικά, το 2000 εξελέγη και πρόεδρος της ομάδας που τον ανέδειξε, του Απόλλωνα Σμύρνης. 

## Εξωτερικοί σύνδεσμοι

* Αριστείδης Καμάρας. pao.gr
* Αφιέρωμα στον Αριστείδη Καμάρα. baleto.gr

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδος Ενόπλων
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Απόλλων Σμύρνης
Κατηγορία:Ποδοσφαιριστές Παναθηναϊκού
Κ
Κ
Κατηγορία:Ποδοσφαιριστές Σούπερ Λιγκ Ελλάδας
Φραγκίσκος Σούρπης

Ο **Φραγκίσκος Σούρπης** (γεν. 4 Μαρτίου 1943) είναι πρώην ποδοσφαιριστής και ορθοπαιδικός. Αγωνίστηκε για έντεκα χρόνια στον Παναθηναϊκό από το 1962 έως το 1973 οπότε και τερμάτισε την καριέρα του σε ηλικία 30 ετών. Αγωνιζόταν στη θέση του κεντρικού αμυντικού, συμμετέχοντας σε 310 αγώνες της Α΄ Εθνικής. Με τον Παναθηναϊκό κατέκτησε 6 Πρωταθλήματα: 1962, 1964, 1965, 1969, 1970, 1972 και δύο Κύπελλα: 1967, 1969.

Ο Φραγκίσκος Σούρπης συμμετείχε σε 25 ευρωπαϊκά παιχνίδια του Παναθηναϊκού και ήταν μέλος της ομάδας που έφτασε στον τελικό του Κυπέλλου Πρωταθλητριών Ευρώπης το 1971 στο Στάδιο Γουέμπλεϊ.

Ο Άνθιμος Καψής, ο Φραγκίσκος Σούρπης και ο Βαγγέλης Πανάκης είναι οι τρεις ποδοσφαιριστές που αγωνίστηκαν σε όλη τους την καριέρα μόνο στον Παναθηναϊκό.

Ο Φραγκίσκος Σούρπης έχει αγωνιστεί σε 6 αγώνες με την Εθνική Ελλάδος.

## Διακρίσεις
* 6 Πρωταθλήματα: 1962, 1964, 1965, 1969, 1970, 1972
* 2 Κύπελλα: 1967, 1969
* Τελικός Κυπέλλου Πρωταθλητριών: 1971
* Τελικός Διηπειρωτικού Κυπέλλου: 1971

## Εξωτερικοί σύνδεσμοι

*pao.gr

Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Παναθηναϊκού
Κατηγορία:Αμυντικοί ποδοσφαιριστές
Γιάννης Τομαράς

Ο **Γιάννης Τομαράς** είναι πρώην διεθνής ποδοσφαιριστής.

## Βιογραφικό

Γεννήθηκε στην Αθήνα το 1947. Μεγάλωσε στην περιοχή Θυμαράκια στα Κάτω Πατήσια και ξεκίνησε το ποδόσφαιρο από τον Α.Ο. Θυμαρακίων από τον οποίο το 1969 μεταγράφηκε στον Παναθηναϊκό.

Αγωνίστηκε στον Παναθηναϊκό έως το 1978, αρχικά ως μεσοεπιθετικός και κατόπιν στη θέση του δεξιού αμυντικού και ήταν μέλος της ομάδας που αγωνίστηκε στον τελικό του Κυπέλλου Πρωταθλητριών Ευρώπης το 1971. Συμμετείχε σε όλους τους ευρωπαϊκούς αγώνες της περιόδου. Ωστόσο, σε αγώνα του Παναθηναϊκού με τη Νασιονάλ Μοντεβιδέο για το Διηπειρωτικό Κύπελλο του 1971, ο Ουρουγουανός Χούλιο Μοράλες, αν και παίκτης της επίθεσης, σε ένα σκληρό μαρκάρισμα έσπασε το πόδι του Τομαρά με αποτέλεσμα, λόγω του τραυματισμού, η ποδοσφαιρική σταδιοδρομία σχεδόν να τελειώσει.

Τελευταία ομάδα της καριέρας του ήταν ο Ήφαιστος Περιστερίου, όπου αγωνίστηκε το διάστημα 1978-1980α, αλλά και ο ΓΣ ΑΕΤΌΣ ΚΑΛΛΙΘΈΑΣ, όπου συμμετείχε σαν ποδοσφαιριστής καί προπονητής μαζί από το 1988-90.

## Τίτλοι

Με τον Παναθηναϊκό κέρδισε τέσσερα πρωταθλήματα: 1969, 1970, 1972, 1977.

## Διεθνής
Το 1967 χρίστηκε διεθνής με την Ολυμπιακή Εθνική ομάδα στους δύο αγώνες για το προολυμπιακό τουρνουά με την Αν. Γερμανία.

Επίσης, πριν από τον τραυματισμό του, αγωνίστηκε τρεις φορές με την Εθνική Ελλάδος το 1970-1971.

## Παραπομπές


Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Παναθηναϊκού
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Α.Π.Ο. Ήφαιστου Περιστερίου
Σούπερ Καπ υδατοσφαίρισης Ευρώπης

Το **Σούπερ Καπ υδατοσφαίρισης Ευρώπης** είναι διοργάνωση της διεθνούς υδατοσφαίρισης. 

Μπορεί να αφορά τα άρθρα:

* Σούπερ Καπ Ευρώπης υδατοσφαίρισης ανδρών
* Σούπερ Καπ Ευρώπης υδατοσφαίρισης γυναικών
Μονή Δοχειαρίου

Η **Ιερά Βασιλική, Πατριαρχική και Σταυροπηγιακή Μονή Δοχειαρίου** είναι μία από τις είκοσι μονές του Αγίου Όρους και κατατάσσεται δέκατη (10η) στην ιεραρχική τάξη των Αγιορείτικων μονών. 

Ιδρυμένη κατά τον 11ο αιώνα, είναι αφιερωμένη στους Αρχαγγέλους Μιχαήλ και Γαβριήλ και αποτελεί τη δέκατη κατά σειρά στην ιεραρχία των μοναστηριών της Αθωνικής Πολιτείας, καθώς και την έβδομη παλαιότερη.

Ηγούμενος της Ιεράς Μονής είναι ο Αρχιμανδρίτης, Αμφιλόχιος Δοχειαρίτης.

## Γενικά στοιχεία
αριστερά|μικρογραφία|202x202εσ|Το αγίασμα εντός της μονής.
Βρίσκεται σε παραθαλάσσια τοποθεσία μεταξύ των μοναστηριών Ξενοφώντος και Κωνσταμονίτου, ενώ σύμφωνα με την παράδοση ιδρύθηκε από τον μοναχό Ευθύμιο, μαθητή του αγίου Αθανασίου του Αγιορείτη. Το έτος ίδρυσής της ανάγεται στα τέλη του 10ου αιώνα ή στις αρχές του 11ου, ενώ η ονομασία της οφείλεται στην ιδιότητα του δοχειαρίου-αποθηκάριου που εξασκούσε ο Ευθύμιος κατά τη διάρκεια της παραμονής του στη μονή Μεγίστης Λαύρας, υπό τον Αθανάσιο.  

Ευεργέτης και ανακαινιστής του μοναστηριού θεωρείται o Βυζαντινός αυτοκράτορας Μιχαήλ Ζ΄ Δούκας (1071-1078) ή σύμφωνα με άλλη εκδοχή, ο διάδοχός του, Νικηφόρος Γ΄ Βοτανειάτης (1078-1081). 

Το 1568 χτίστηκε και τοιχογραφήθηκε ο κεντρικός ναός, ο οποίος είναι αφιερωμένος στο όνομα των Αρχαγγέλων Μιχαήλ και Γαβριήλ. Στο μοναστήρι υπάρχουν 9 παρεκκλήσια, ενώ η βιβλιοθήκη διαθέτει περισσότερα από 400 χειρόγραφα, 5000 βιβλία και διάφορα έγγραφα βυζαντινής, οθωμανικής κ.ά. προέλευσης. Άλλα κειμήλια φυλάσσονται στους χώρους του σκευοφυλακίου και του εικονοφυλακίου.

Σήμερα (2011), η μονή αριθμεί 53 μοναχούς.

## Παραπομπές



Κατηγορία:Μονές Αγίου Όρους
Κατηγορία:Βυζαντινά μοναστήρια στην Ελλάδα
Μονή Ζωγράφου

Η **Ιερά Πατριαρχική και Σταυροπηγιακή Μονή Ζωγράφου** (), γνωστή και ως *Βουλγαρικό Μοναστήρι*,  είναι μία εκ των είκοσι μονών του Αγίου Όρους και κατατάσσεται ένατη (9η) στην ιεραρχική τάξη των Αγιορειτικών Μονών. 

Χαρακτηριστικά της Μονής είναι το καθολικό με την αχειροποίητη εικόνα του Αγίου Γεωργίου, το μνημείο των 26 μοναχών μαρτύρων στην αυλή καθώς και η βιβλιοθήκη με περγαμηνούς κώδικες του 12ου και του 13ου αιώνα. Η μοναστική δύναμη της Μονής είναι 28 μοναχοί (2021).

Ηγούμενος της μονής είναι ο Αρχιμανδρίτης, Γαβριήλ Ζωγραφίτης, από τον Απρίλιο του 2025.

## Τοποθεσία
αριστερά|μικρογραφία|Μονοπάτι προς Μονή Ζωγράφου.
Η Μονή Ζωγράφου είναι βουλγαρική και βρίσκεται στη βόρεια πλευρά και περί το μέσον κατά πλάτος της Αθωνικής χερσονήσου. Βρίσκεται σε μια κοιλάδα και περιβάλλεται από πυκνό δάσος. Συνδέεται με τη Μονή Κωνσταμονίτου με κατάφυτο  δασικό μονοπάτι το οποίο έχει καθαριστεί και σημανθεί πρόσφατα. Η πεζοπορία διαρκεί περίπου 1,5 ώρα. Μπορεί επίσης να φτάσει κανείς στη Μονή ξεκινώντας από τον αρσανά όπου κάνει στάση το πλοίο από την Ουρανούπολη. Στον αρσανά δεσπόζει ένας επιβλητικός πύργος ενώ υπάρχουν και ένας ερειπωμένος μύλος. Η ανάβαση διαρκεί περίπου 1 ώρα.

## Ιστορία
μικρογραφία|αριστερά|Το καθολικό της Μονής Ζωγράφου
Αν και στο πρώτο τυπικό του Αυτοκράτορα Τσιμισκή (972) ένας από τους τότε προεστώτες του Αγίου Όρους υπογράφει ως «Γεώργιος ο Ζωγράφος»(Sic), που μάλλον φέρεται ως δηλωτικό της εκεί ιδιότητάς του, σύμφωνα με την παράδοση, ιδρυτές του θεωρούνται τρεις αδελφοί κατά σάρκα μοναχοί, οι: Μωυσής, Ααρών και Ιωάννης. Τον 13ο αι. κατοικήθηκε από Βουλγάρους μοναχούς. Την ίδια εποχή ενισχύθηκε από τους Βουλγάρους ηγεμόνες Ιωάννη Καλιμάν (1192), Ιβάν Ασέν Β΄ (1218-1241) καθώς και από τον Αυτοκράτορα Μιχαήλ H΄ Παλαιολόγο, οι οποίοι και αναδείχθηκαν μεγάλοι ευεργέτες της Μονής. Στις αρχές του 14ου αι. κάηκε από τους Καταλανούς και ανακαινίστηκε αργότερα από τον αυτοκράτορα Ανδρόνικο τον Παλαιολόγο και τους ηγεμόνες Σερβίας και Μολδοβλαχίας. Το καθολικό του μοναστηριού ξαναχτίστηκε και αγιογραφήθηκε στις αρχές του 19ου αιώνα. Στο μοναστήρι υπάρχουν 14 παρεκκλήσια. Στη βιβλιοθήκη φυλάσσονται χειρόγραφοι κώδικες, 162 στα ελληνικά, 388 στα σλαβικά καθώς και 16.000 τόμοι βιβλίων στις δύο γλώσσες.

## Παραπομπές


## Βιβλιογραφία
* Κύριλλος Πλαυκιάνωφ, «Οι Σλάβοι στην Αθωνική μονή του Ζωγράφου», Σύμμεικτα, τομ.12 (1998), σελ.109-140 https://docs.google.com/viewer?a=v&q=cache:XNzuawl1NXcJ:www.byzsym.org/index.php/bz/article/viewFile/851/747+%CE%93%CE%B5%CF%8E%CF%81%CE%B3%CE%B9%CE%BF%CF%82+%CE%A3%CE%BF%CF%8D%CE%BB%CE%B7%CF%82+byzantio+california&hl=el&gl=gr&pid=bl&srcid=ADGEESgpH245FlnvBGcLI-mO6w3fRXt7bf_hM8FFWuQdNVlaJ5SBmNHJgds4r7L0EX03iEiBwLPxqS1MLWEVzB-D-QYQsV0Y7Szz96rJLsHN36-sZ-DA23QlvfIakov-fQOhdojSvfS2&sig=AHIEtbTX0EX2oBPgqFWUufCrGLdqds9NkQ

## Εξωτερικοί σύνδεσμοι

* Επίσημος ιστότοπος

Κατηγορία:Μονές Αγίου Όρους
Κατηγορία:Ελληνοβουλγαρικές σχέσεις
Κατηγορία:Βυζαντινά μοναστήρια στην Ελλάδα